Akcijski načrt za izvajanje Nacionalne strategije intelektualne lastnine do leta 2030

Kazalo vsebine

[I. Uvod 6](#_Toc200566720)

[II. Metodologija priprave akcijskega načrta 6](#_Toc200566721)

[III. Ukrepi in aktivnosti za dosego strateških ciljev 7](#_Toc200566722)

[1. Strateški cilj 1: Okrepitev okolja za učinkovito ustvarjanje, razvoj, varstvo in upravljanje IL 7](#_Toc200566723)

[1.1. Analitične podlage (analiza, spremljanje in vrednotenje) 7](#_Toc200566724)

[1.1.1. Redne analize 7](#_Toc200566725)

[1.1.2. Spremljanje učinkovitosti delovanja sistema podpore upravljanja pravic IL 8](#_Toc200566726)

[1.1.3. Presoja vplivov novih tehnologij na sistem pravic IL 8](#_Toc200566727)

[1.1.4. Analize uspešnih praks upravljanja pravic IL v tujini 9](#_Toc200566728)

[1.2. Krepitev sodnega varstva s področja IL 9](#_Toc200566729)

[1.2.1. Analiza sodnih primerov, povezanih z IL 9](#_Toc200566730)

[1.2.2. Dostopnost odločb in sodb s področja pravic IL 10](#_Toc200566731)

[1.2.3. Proučitev možnosti specializacije sodnikov za spore na področju IL 10](#_Toc200566732)

[1.2.4. Analiza učinkov morebitne koncentracije pristojnosti za patentne spore 10](#_Toc200566733)

[1.2.5. Spodbujanje k večji vključitvi strokovnjakov za tehnična področja med sodne izvedence in cenilce 11](#_Toc200566734)

[1.2.6. Spodbujanje alternativnega reševanja sporov na področju IL 11](#_Toc200566735)

[1.2.7. Aktivnejša obravnava problematike ponaredkov 11](#_Toc200566736)

[1.3. Posodabljanje zakonodaje na področju IL 12](#_Toc200566737)

[1.3.1. Posodabljanje zakonodaje na področju IL 12](#_Toc200566738)

[1.3.2. Priprava izhodišč in vključitev Slovenije v pripravo sprememb zakonodaje na ravni EU 12](#_Toc200566739)

[1.4. Institucionalna podpora upravljanju IL 13](#_Toc200566740)

[1.4.1. Nadaljevanje in krepitev vloge dela URSIL 13](#_Toc200566741)

[1.4.2. Krepitev že delujočih in novih organizacij za podporo IL ter povezovanje in sodelovanje deležnikov podjetniško-inovacijskega ekosistema na področju IL 14](#_Toc200566742)

[1.4.3. Nadgradnja storitev podpornih organizacij KKS za podporo kulturnim delavcem pri upravljanju pravic IL 14](#_Toc200566743)

[1.5. Krepitev strateške vloge IL 15](#_Toc200566744)

[1.5.1. Ustrezna umestitev IL v strateške dokumente drugih sektorjev/področij 15](#_Toc200566745)

[1.5.2. Izvedba letne konference o IL 15](#_Toc200566746)

[2. Strateški cilj 2: Povečanje ozaveščenosti in znanja o IL 16](#_Toc200566747)

[2.1. Izboljšanje ozaveščenosti in obveščanje vseh ciljnih skupin 16](#_Toc200566748)

[2.1.1. Promocijske aktivnosti o pomenu intelektualnih sredstev in pravicah IL za boljšo ozaveščenost v gospodarstvu in javnem sektorju 16](#_Toc200566749)

[2.1.2. Ozaveščanje splošne javnosti o pomenu in spoštovanju pravic IL 17](#_Toc200566750)

[2.1.3. Ozaveščanje podjetij glede možnosti varstva poslovne skrivnosti po Zakonu o poslovni skrivnosti 17](#_Toc200566751)

[2.1.4. Krepitev in promocija informacijske točke URSIL ter informacijskega spletnega mesta originalen.si 18](#_Toc200566752)

[2.1.5. Predstavitve in razprave o posameznih vprašanjih v zvezi z IL 18](#_Toc200566753)

[2.1.6. Krepitev vloge knjižnic pri ozaveščanju in usposabljanju splošne javnosti o IL 18](#_Toc200566754)

[2.2. Izobraževanje in usposabljanje 19](#_Toc200566755)

[2.2.1. Dopolnjevanje programov in učnih gradiv za osnovne in srednje šole z vsebinami o IL 19](#_Toc200566756)

[2.2.2. Usposabljanje učiteljev osnovnih in srednjih šol na področju IL 19](#_Toc200566757)

[2.2.3. Sodelovanje z mednarodnimi organizacijami pri prizadevanjih, da učencem osnovnih šol zagotovijo znanja s področja IL 20](#_Toc200566758)

[2.2.4. Usposabljanje sodnikov 20](#_Toc200566759)

[2.2.5. Usposabljanje zastopnikov za področje industrijske lastnine, sodnih izvedencev in cenilcev 20](#_Toc200566760)

[2.2.6. Izobraževanje in usposabljanje na univerzah in v javnih raziskovalnih organizacijah o upravljanju intelektualnih sredstev 21](#_Toc200566761)

[2.3. Krepitev kompetenc v zasebnem in javnem sektorju 21](#_Toc200566762)

[2.3.1. Mentoriranje za MSP na področju upravljanja in trženja IL 21](#_Toc200566763)

[2.3.2. Platforme e-učenja za MSP 22](#_Toc200566764)

[2.3.3. Nadaljevanje sodelovanja z mednarodnimi organizacijami za zagotovitev znanja MSP o pravicah IL 22](#_Toc200566765)

[2.3.4. Ozaveščanje in usposabljanje ustvarjalcev in kulturnih delavcev o upravljanju IL 23](#_Toc200566766)

[2.3.5. Strokovna usposabljanja s področja IL v slovenskem jeziku za javni sektor 23](#_Toc200566767)

[2.3.6. Strokovna usposabljanja s področja IL v slovenskem jeziku za zasebni sektor 23](#_Toc200566768)

[2.3.7. Usposabljanja, povezana z vplivom novih tehnologij na upravljanje pravic IL 24](#_Toc200566769)

[2.3.8. Seznanjanje zasebnega in javnega sektorja o pomenu IL za inovativnost in konkurenčnost gospodarstva 24](#_Toc200566770)

[3. Strateški cilj 3: Krepitev vloge IL v zasebnem in javnem sektorju in družbi nasploh 24](#_Toc200566771)

[3.1. Okrepitev vloge IL v postopkih javnega naročanja in javnih razpisov 25](#_Toc200566772)

[3.1.1. Prizadevanje za povečanje povpraševanja po inovativnih dobrinah in storitvah v javnem sektorju 25](#_Toc200566773)

[3.1.2. Spodbujanje uporabe inovativnih javnih naročil 25](#_Toc200566774)

[3.1.3. Spodbujanje uporabe IL v postopkih javnih razpisov 26](#_Toc200566775)

[3.2. Podpora pri upravljanju pravic IL v zasebnem in javnem sektorju 26](#_Toc200566776)

[3.2.1. Širitev vavčerske sheme in podpora MSP na področju IL 26](#_Toc200566777)

[3.2.2. Oblikovanje platforme z naborom vzorčnih sporazumov za učinkovit prenos znanja in tehnologij 27](#_Toc200566778)

[3.2.3. Študija izvedljivosti posebnih davčnih spodbud za poslovne subjekte 27](#_Toc200566779)

[3.2.4. Priprava smernic za komercializacijo IL 28](#_Toc200566780)

[3.3. Podpora znanstveno-raziskovalnemu sektorju pri upravljanju pravic IL 28](#_Toc200566781)

[3.3.1. Spodbujanje upravljanja IL skladno z načeli odprte znanosti in odprtega inoviranja 28](#_Toc200566782)

[3.3.2. Spodbujanje povezovanja s podjetji in komercializacije izumov, ki so nastali v javnih raziskovalnih organizacijah 29](#_Toc200566783)

[3.4. Prepoznavanje IL kot premoženja podjetij in drugih organizacij 29](#_Toc200566784)

[3.4.1. Spodbujanje organizacij k varstvu in vrednotenju IL kot neopredmetenih sredstev 29](#_Toc200566785)

[3.4.2. Izobraževanje na področju upoštevanja neopredmetenih sredstev v poslovnih bilancah 30](#_Toc200566786)

[3.4.3. Oblikovanje standardov in orodij za vrednotenje IL 30](#_Toc200566787)

[3.4.4. Podpora uporabi IL za zavarovanje posojil in za lastniško financiranje podjetij 30](#_Toc200566788)

[IV. Sredstva in viri financiranja 31](#_Toc200566789)

[V. Okvir za spremljanje 31](#_Toc200566790)

[VI. Priloge 33](#_Toc200566791)

Seznam imen in kratic

ARIS Javna agencija za znanstvenoraziskovalno in inovacijsko dejavnost Republike Slovenije

CIP Center za izobraževanje v pravosodju

CZK Center za kreativnost

EPO European Patent Office – Evropski patentni urad

EUIPO European Union Intellectual Property Office – Urad EU za intelektualno lastnino

EU Evropska Unija

GZS Gospodarska zbornica Slovenije

IER Inštitut za ekonomska raziskovanja

IL intelektualna lastnina

JR KTO Javni razpis za podporo aktivnosti pisarn za prenos znanja

KKS kulturno-kreativni sektor

KTO Knowledge transfer Office – pisarna za prenos znanja

MDP Ministrstvo za digitalno preobrazbo

MF Ministrstvo za finance

MGTŠ Ministrstvo za gospodarstvo, turizem in šport

MJU Ministrstvo za javno upravo

MK Ministrstvo za kulturo

MKGP Ministrstvo za kmetijstvo, gozdarstvo in prehrano

MP Ministrstvo za pravosodje

MVI Ministrstvo za vzgojo in izobraževanje

MVZI Ministrstvo za visoko šolstvo, znanost in inovacije

MSP mikro, mala in srednje velika podjetja

OPSI spletni portal Odprti podatki Slovenije

OZS Obrtna zbornica Slovenije

PATLIB mreža patentnih in informacijskih centrov v okviru EPO

SPS Slovenski podjetniški sklad

SRIP Strateško razvojno inovacijsko partnerstvo

TTO Technology transfer Office - pisarna za prenos tehnologij

UI umetna inteligenca

URSIL Urad Republike Slovenije za intelektualno lastnino

WIPO World Intellectual Property Organization – Svetovna organizacija za intelektualno lastnino

# Uvod

Junija 2024 je Vlada Republike Slovenije sprejela Nacionalno strategijo intelektualne lastnine do leta 2030 (v nadaljevanju: nacionalna strategija). Gre za prvi strateški dokument na področju IL v zgodovini Slovenije, ki je bil pripravljen in sprejet ob zavedanju, da je dobro delujoč in uravnotežen sistem varstva IL eden od ključnih dejavnikov za razvoj inovativnosti in ustvarjalnosti v na znanju temelječem slovenskem gospodarstvu.

Splošni cilj nacionalne strategije je vzpostaviti najsodobnejši okvir IL, ki spodbuja ustvarjalnost in inovacije za izboljšanje blaginje vseh prebivalcev Slovenije.

V nacionalni strategiji so opredeljeni naslednji strateški cilji:

* strateški cilj 1: okrepitev okolja za učinkovito ustvarjanje, razvoj, varstvo in upravljanje IL,
* strateški cilj 2: povečanje ozaveščenosti in znanja o IL,
* strateški cilj 3: krepitev vloge IL v zasebnem in javnem sektorju ter družbi nasploh.

Ključni ukrepi ter aktivnosti za dosego zastavljenih strateških ciljev so opredeljeni v nacionalni strategiji. Akcijski načrt za izvajanje nacionalne strategije (v nadaljevanju: akcijski načrt), ki predstavlja dopolnitev krovnega strateškega dokumenta, pa podrobneje opredeljuje cilje skupine, organe, odgovorne za izvajanje aktivnosti, oceno sredstev za izvedbo ter sistem oziroma načrt spremljanja učinkov in rezultatov.

# Metodologija priprave akcijskega načrta

Akcijski načrt je sestavljen iz dveh sklopov. Prvi sklop zajema podrobno opredelitev načrtovanih aktivnosti, ciljne skupine, nosilne organe ter oceno sredstev za izvajanje, drugi sklop pa zajema metodologijo za določitev kazalnikov ter sistema za spremljanje učinkovitosti izvajanja strategije (v nadaljevanju: metodologija).

Vsebino prvega dela akcijskega načrta je pripravljala vladna delovna skupina, sestavljena iz predstavnikov devetih ministrstev (MGTŠ, MVZI, MK, MVI, MP, MKGP, MJU, MDP, MF), URSIL in ARIS.

Za pripravo metodologije za določitev kazalnikov ter sistema spremljanja izvajanja strategije je bil izbran zunanji izvajalec, Inštitut za ekonomska raziskovanja (IER), ki je aktivno sodeloval tudi pri integraciji obeh sklopov akcijskega načrta v enovito celoto.

Ker je akcijski načrt vezan na celotno obdobje izvajanja strategije, ob njegovi pripravi ni bilo mogoče natančno opredeliti vseh parametrov. Parametri so podrobno opredeljeni za leti 2025 in 2026, za obdobje 2027–2030 pa so podane le ocene.

Vladna delovna skupina akcijski načrt obravnava kot »živ dokument« in predvideva, da se bo njegova vsebina po potrebi posodabljala.

# Ukrepi in aktivnosti za dosego strateških ciljev

# Strateški cilj 1: Okrepitev okolja za učinkovito ustvarjanje, razvoj, varstvo in upravljanje IL

Z ukrepi in aktivnostmi, opredeljenimi v okviru prvega strateškega cilja, želimo zagotoviti okolje, ki bo omogočilo učinkovito ustvarjanje, razvoj, varstvo in upravljanje IL. Da bo strateški cilj dosežen, bo treba:

* redno zagotavljati ustrezne analitične podlage (za pripravo primernih rešitev na ravni sistema),
* zagotoviti dosledno uveljavljanje pravic IL,
* redno posodabljati zakonodajo na področju IL ter zagotavljati njeno usklajenost z obstoječim pravnim redom EU,
* vzpostaviti ustrezno institucionalno podporo za učinkovito upravljanje pravic IL.

Namen izvajanja ukrepov v okviru prvega strateškega cilja je tako izboljšanje strokovnih podlag za transparentno oblikovanje javne politike, krepitev sistema varovanja pravic IL, redno posodabljanje in usklajevanje zakonodaje na področju IL s trenutnimi trendi in razvojem področja, krepitev institucionalne podpore za učinkovito upravljanje IL ter povečanje strateškega pomena IL.

##  Analitične podlage (analiza, spremljanje in vrednotenje)

Kakovostni in ažurni podatki ter informacije so nujni pogoj za učinkovito oblikovanje ukrepov in aktivnosti, tako je tudi na področju IL. Ustrezne podlage za transparentno oblikovanje ukrepov ter oceno njihovih učinkovitosti je moč zagotoviti le z rednim in sistematičnim izvajanjem analiz o stanju in trendih razvoja področja IL doma in v tujini ter spremljanjem dobrih praks v domačem in mednarodnem okviru.

Za dosego optimalnih rezultatov je treba zastavljene ukrepe in aktivnosti redno spremljati ter meriti uspešnost njihovega izvajanja in jih skladno z doseženimi rezultati po potrebi tudi prilagajati. Slednje je mogoče le na podlagi primerne metodologije za spremljanje izvajanja in merjenje učinkovitosti.

###  Redne analize

**Opis aktivnosti:** V prvi fazi bodo opredeljeni podatki in informacije, ki jih je treba pridobiti za ustrezen in ažuren pregled nad stanjem področja IL v Sloveniji ter za učinkovito oblikovanje ukrepov in aktivnosti na področju IL.

Analize in raziskave bodo potekale skozi celotno obdobje izvajanja nacionalne strategije in bodo med drugim zajemale analizo učinkovitosti podpornega okolja na področju IL v Sloveniji, merjenje stopnje ozaveščenosti javnosti na področju IL, oceno sistema kolektivnega upravljanja avtorske in sorodnih pravic ter izvensodnega določanja tarif in pregled dobrih praks s področja IL v mednarodnem okolju.

Analize bodo nosilni organi izvajali sami oziroma s pomočjo zunanjih izvajalcev.

Seznam analiz, predvidenih za izvajanje v letih 2025, 2026 in 2027, je v Prilogi I. Seznam se bo dopolnjeval ob posodobitvah akcijskega načrta.

**Ciljne skupine:** oblikovalci javnih politik, odločevalci, strokovnjaki na področju IL

**Nosilni organ:** MGTŠ, URSIL

**Sodelujoči organi:** MVZI, ARIS

**Obdobje izvajanja:** 2025–2030

###  Spremljanje učinkovitosti delovanja sistema podpore upravljanja pravic IL

**Opis aktivnosti:** Kot del akcijskega načrta bo oblikovana metodologija spremljanja in vrednotenja izvajanja nacionalne strategije. V okviru metodologije bodo na nivoju posameznih ukrepov opredeljeni kazalniki za spremljanje uspešnosti ter merjenja rezultatov.

Ob posodobitvah akcijskega načrta se bodo po potrebi prilagajali tudi kazalniki.

**Ciljne skupine:** oblikovalci javnih politik**,** odločevalci

**Nosilni organ:** URSIL

**Sodelujoči organi:** MGTŠ,MF, MKGP, MK, MVI, MVZI, MP, MDP, MJU, ARIS

**Obdobje izvajanja:** 2025 (oblikovanje metodologije in opredelitev kazalnikov),2026–2030 (spremljanje kazalnikov)

###  Presoja vplivov novih tehnologij na sistem pravic IL

**Opis aktivnosti:** S pojavom novih tehnologij in njihovim hitrim razvojem se pojavljajo novi izzivi za imetnike pravic IL, uporabnike IL in oblikovalce javnih politik. Izvedena bo analiza vplivov novih tehnologij (kot so UI, modeli strojnega učenja in veriženja blokov) na sistem upravljanja pravic IL. Analiza bo podlaga za oblikovanje ukrepov in priporočil za naslavljanje pozitivnih vplivov in reševanje ugotovljenih potencialnih negativnih posledic.

**Ciljne skupine:** imetniki pravic IL, uporabniki IL**,** oblikovalci javnih politik

**Nosilni organ:** MGTŠ

**Sodelujoči organi:** MDP, URSIL

**Obdobje izvajanja:** 2026–2027

###  Analize uspešnih praks upravljanja pravic IL v tujini

**Opis aktivnosti:** Pri izvajanju strategije bo pomembno redno spremljanje praks upravljanja pravic IL v tujini, saj le-te lahko pripomorejo k lažji in učinkovitejši nadgradnji obstoječih ukrepov, hitrejšemu in učinkovitejšemu oblikovanju novih ukrepov in uspešnejši pripravi morebitnih potrebnih zakonodajnih sprememb. Spremljanje dobrih praks v mednarodnem okolju lahko služi tudi kot potrditev pravilnosti začrtanih ukrepov in aktivnosti na nacionalnem nivoju.

Z namenom analize in izmenjave uspešnih mednarodnih praks se bodo nosilni in sodelujoči organi redno povezovali z mednarodnimi in drugimi partnerskimi organizacijami v tujini ter sodelovali pri izvajanju mednarodnih projektov, ki na primer potekajo pod okriljem WIPO, EPO in EUIPO. Primerjave tujih ureditev bodo vključene tudi v nekatere analize, opredeljene v aktivnosti 1.1.1. Redne analize.

**Ciljne skupine:** oblikovalci javnih politik**,** odločevalci

**Nosilni organ:** MGTŠ, URSIL, MVZI, ARIS, MVI, MP

**Sodelujoči organi:** ARIS

**Obdobje izvajanja:** 2025–2030

##  Krepitev sodnega varstva s področja IL

Krepitev sodnega varstva na področju IL je nujna za zaščito izumiteljev in ustvarjalcev ter za preprečevanje gospodarske škode, ki jo povzročajo kršitve, kot so ponaredki in piratstvo.

Pogoj za učinkovito sodno varstvo na področju IL je primerna organizacija sodišč in sodnikov ob zagotovitvi zadostnega števila strokovnih sodnih izvedencev z vseh področij, ki se dotikajo IL. Hkrati je sodno varstvo moč krepiti z zagotavljanjem rednih analiz pravne prakse ter hitrim in enostavnim dostopom do odločb in sodb s področja pravic IL. Pomembno je tudi ozaveščanje o možnostih in prednostih alternativnega reševanja sporov.

###  Analiza sodnih primerov, povezanih z IL

**Opis aktivnosti:** V sodelovanju s pravnimi strokovnjaki bo URSIL tudi v prihodnje izvajal redne analize sodnih praks oziroma ključnih sodnih odločb slovenskih sodišč v zvezi z uveljavljanjem pravic IL. Analize so javno dostopne v podatkovnih bazah e-iskalnika po sodni praksi (eSearch Case Law database) Evropskega observatorija za kršitve pravic intelektualne lastnine pri EUIPO. Gre za nadaljevanje izvajanja obstoječega ukrepa, s katerim je zagotovljen ažuren dostop do obstoječe evropske pravne prakse s področja IL na enem mestu. Enkrat letno bo URSIL organiziral javno predstavitev izdelanih analiz ključnih sodnih odločb slovenskih sodišč.

**Ciljne skupine:** sodniki**,** odvetniki in odvetniške družbe**,** zastopniki za pravice IL

**Nosilni organ:** URSIL

**Sodelujoči organi:** MP

**Obdobje izvajanja:** 2025–2030

**Viri sredstev:** mednarodna namenska sredstva EUIPO

###  Dostopnost odločb in sodb s področja pravic IL

**Opis aktivnosti:** Odločbe v zvezi z registracijo znamk, ki jih izdaja URSIL, so javno dostopne na spletni strani nacionalnega portala odprtih podatkov OPSI, medtem ko so sodbe slovenskih sodišč o uveljavljanju pravic IL objavljene na spletni strani Vrhovnega sodišča Republike Slovenije. Obenem so na spletni strani URSIL javno dostopne sprejete skupne prakse, ki jih sprejmejo nacionalni uradi držav članic EU, zaradi doseganja soglasja na področjih, kjer imajo uradi za IL različne prakse. Poleg redne objave odločb in sodb bo z izvedbo aktivnosti vzpostavljena tudi povezava spletnih mest, na katerih so objavljene skupne prakse, odločbe in sodbe o zadevah, povezanih z IL. Na ta način bo zagotovljen hitrejši in učinkovitejši dostop do tovrstnih informacij.

**Ciljne skupine:** sodniki, odvetniki in odvetniške družbe, zastopniki za pravice IL, imetniki pravic IL

**Nosilni organ:** URSIL

**Sodelujoči organi:** MP

**Obdobje izvajanja:** 2025–2030

###  Proučitev možnosti specializacije sodnikov za spore na področju IL

**Opis aktivnosti:** Izvedena bo analiza o trenutnem stanju in morebitnih možnostih za izboljšave v luči specializacije sodnikov na področju intelektualne lastnine, saj je tovrstnih sporov na letni ravni relativno malo.

**Ciljne skupine:** oblikovalci javnih politik, odločevalci

**Nosilni organ:** MP

**Sodelujoči organi:** Vrhovno sodišče RS, URSIL

**Obdobje izvajanja:** 2025–2027

###  Analiza učinkov morebitne koncentracije pristojnosti za patentne spore

**Opis aktivnosti:** Na podlagi predhodne analize stanja ter možnosti specializacije sodnikov bo izvedena študija o možnostih spremembe sistema sodnega varstva patentov v Sloveniji v smislu koncentracije pristojnosti za odločanje v sporih o pravicah IL oziroma določitve izključne stvarne in krajevne pristojnosti Okrožnega sodišča v Ljubljani (razen za spore med delodajalci in delavci v zvezi z izumi, oblikami teles, risbami in tehničnimi izboljšavami). V študijo bo vključena analiza uporabe postopkovnih pravil in možnosti za njihove prilagoditve.

**Ciljne skupine:** oblikovalci javnih politik, odločevalci

**Nosilni organ:** MGTŠ

**Sodelujoči organi:** MP, Vrhovno sodišče RS, URSIL

**Obdobje izvajanja:** 2027–2028

###  Spodbujanje k večji vključitvi strokovnjakov za tehnična področja med sodne izvedence in cenilce

**Opis aktivnosti:** Zaradi zagotavljanja primerne strokovne podpore pri reševanju sporov na področju IL bo MP aktivno spodbujal strokovnjake z različnih tehničnih področij ter področja upravljanja in vrednotenja IL k prijavi na Javni razpis za uvrstitev na listo sodnih izvedencev oziroma cenilcev.

**Ciljne skupine:** strokovnjaki na področju IL, sodni izvedenci in cenilci

**Nosilni organ:** MP

**Sodelujoči organi:** /

**Obdobje izvajanja:** 2025–2030

###  Spodbujanje alternativnega reševanja sporov na področju IL

**Opis aktivnosti:** MGTŠ, MP, MVZI, ARIS in URSIL bodo relevantno javnost redno ozaveščali o možnostih in prednostih alternativnega reševanja sporov na področju IL, ki ga v obliki mediacije oziroma arbitraže med drugim ponujajo WIPO, EUIPO ter Center za mediacijo in arbitražo pri Enotnem sodišču za patente.

Aktivnosti se bodo izvajale v obliki objav informacij na spletnih straneh ministrstev in URSIL ter v obliki posredovanja informacij na relevantnih dogodkih.

**Ciljne skupine:** imetniki pravic IL

**Nosilni organ:** MGTŠ, MP

**Sodelujoči organi:** URSIL, MVZI, ARIS

**Obdobje izvajanja:** 2025–2030

###  Aktivnejša obravnava problematike ponaredkov

**Opis aktivnosti:** Izvedena bo analiza stanja in možnosti za vzpostavitev sistema zasega ponaredkov in piratskega blaga znotraj ozemlja Republike Slovenije. Na podlagi ugotovitev analize bo stalna koordinacijska skupina za boj proti piratstvu in ponarejanju (ustanovljena za doseganje namena Memoranduma o medsebojnem sodelovanju med URSIL, Tržnim inšpektoratom RS, Finančno upravo RS in Policijo) nosilnemu organu podala pobudo in predloge za morebitno spremembo zakonodaje.

**Ciljne skupine:** oblikovalci javnih politik, odločevalci

**Nosilni organ:** MGTŠ

**Sodelujoči organi:** MF, FURS, URSIL

**Obdobje izvajanja:** 2027-2028

##  Posodabljanje zakonodaje na področju IL

Zakonodaja na področju IL mora odražati aktualne družbene, tehnološke in ekonomske razmere, da lahko ostane relevantna in učinkovita. Z rednim posodabljanjem in usklajevanjem zakonodaje s trenutnimi trendi je zagotovljena učinkovita podpora gospodarskemu razvoju in tehnološkemu napredku ter ustrezno varstvo pravic posameznikov in organizacij. Za učinkovito mednarodno delovanje pa je potrebno tudi redno usklajevanje zakonodaje s pravnim redom EU in drugimi mednarodnimi pravnimi akti.

###  Posodabljanje zakonodaje na področju IL

**Opis aktivnosti:** MGTŠ, URSIL in MKGP bodo skrbeli za redno posodabljanje zakonodaje s področja IL ter njeno usklajevanje z obstoječim pravnim redom EU kot tudi potrebami nacionalnega okolja.

**Ciljne skupine:** potencialni in obstoječi imetniki pravic IL, strokovna javnost, sodne in upravne institucije, oblikovalci javnih politik, odločevalci

**Nosilni organ:** MGTŠ, URSIL, MKGP

**Sodelujoči organi:** MVZI, MF, MK, MVI, MDP

**Obdobje izvajanja:** 2025–2030

###  Priprava izhodišč in vključitev Slovenije v pripravo sprememb zakonodaje na ravni EU

**Opis aktivnosti:** MGTŠ, URSIL in MKGP bodo aktivno sodelovali pri oblikovanju politik EU na področju IL in v primeru sprememb zakonodaje s področja IL na ravni EU izvajali vse potrebne aktivnosti, vključno s sodelovanjem na delovnih skupinah Sveta EU, organizacijo in koordinacijo strokovnih razprav in priprav stališč oziroma izhodišč ter zagotavljali pravočasno vključevanje drugih relevantnih resorjev glede na tematiko.

**Ciljne skupine:** potencialni in obstoječi imetniki pravic IL, strokovna javnost, sodne in upravne institucije, oblikovalci politik.

**Nosilni organ:** MGTŠ, URSIL, MKGP

**Sodelujoči organi:** MVZI, MF, MK, MVI, MDP

**Obdobje izvajanja:** 2025–2030

##  Institucionalna podpora upravljanju IL

IL je gonilo razvoja družbe, česar se morajo zavedati vse organizacije, ki so del nacionalnega podjetniško-inovativnega in kulturno-kreativnega podpornega okolja.

Za učinkovito delovanje podpornega ekosistema je potrebno povezovanje in sodelovanje vseh ključnih organizacij z URSIL, ki je osrednja nacionalna institucija za področje IL. S pomočjo MGTŠ, MVZI in MK mora URSIL zagotoviti, da vsi vključeni deležniki razumejo področje IL ter svoje člane in drugo javnost redno ozaveščajo tudi o pomenu IL in pomembnosti njenega načrtovanja, varovanja in upravljanja.

Nosilni in sodelujoči organi si bodo skozi celotno obdobje izvajanja strategije prizadevali h krepitvi in širitvi vsebin IL v celotnem podjetniško-inovacijskem ter kulturno-kreativnem podpornem okolju ter k povezovanju in sodelovanju deležnikov ekosistema na področju IL.

###  Nadaljevanje in krepitev vloge dela URSIL

**Opis aktivnosti:** Kot slovenski nacionalni urad za IL bo URSIL krepil svoj položaj v Sloveniji in tujini na način, da bo še poglabljal vpetost v mednarodno mrežo organizacij, agencij in uradov, ter deloval kot vezni člen med relevantnimi deležniki v slovenskem ekosistemu.

Pri URSIL bo vzpostavljena Nacionalna kontaktna točka za področje IL (NCP IL), ki bo predstavljala osrednji informacijski center za področje IL ter stičišče za podporo in razvoj rešitev glede aktualnih problematik, vezanih na IL.

Za nemoteno in učinkovito delovanje osrednje kontaktne točke za področje IL bo URSIL nadaljeval z digitalizacijo gradiv in procesov, predvsem na področju patentov, znamk, modelov in geografskih označb, ter z vzpostavitvijo sistema analitičnega spremljanja področja IL.

Prav tako bo URSIL kontinuirano zagotavljal nadgradnjo kompetenc svojih zaposlenih z usposabljanji in strokovnimi izpopolnjevanji.

**Ciljne skupine:** vse ciljne skupine

**Nosilni organ:** URSIL

**Sodelujoči organi:** MGTŠ,MVZI, ARIS

**Obdobje izvajanja:** 2025–2030

###  Krepitev že delujočih in novih organizacij za podporo IL ter povezovanje in sodelovanje deležnikov podjetniško-inovacijskega ekosistema na področju IL

**Opis aktivnosti:** MGTŠ, MVZI in URSIL si bodo prizadevali k umeščanju vsebin IL v aktivnosti organizacij podpornega podjetniško-inovacijskega ekosistema (kot so KTO, SRIP, institucije SPOT Svetovanje in bodoče RRI stičišče) ter k povezovanju deležnikov ekosistema za doseganje večjih učinkov na področju ozaveščanja o pomenu IL ter na področju upravljanja IL.

Organizacije podpornega okolja bodo aktivnosti izvajale v okviru rednega delovanja oziroma aktualnih javnih razpisov za podporo podpornih organizacij (kot so na primer JR KTO, JR SRIP). Aktivnosti informiranja podjetij in institucij o pomenu IL ter o pomembnosti načrtovanja in upravljanja pravic IL se bodo izvajale v obliki informativnih delavnic, usposabljanj, individualnih svetovanj ter objav na svojih informacijskih kanalih.

Za omenjene organizacije bo URSIL izvajal aktivnosti ozaveščanja in usposabljanja na področju IL.

URSIL se bo formalno vključil v mednarodno mrežo centrov PATLIB, ki deluje v okviru EPO. Prizadeval si bo k širitvi mreže centrov PATLIB v Sloveniji in v tej mreži bo imel tudi koordinacijsko vlogo.

**Ciljne skupine:** podjetja in institucije, institucije podjetniškega podpornega okolja

**Nosilni organ:** URSIL, MVZI

**Sodelujoči organi:** MGTŠ, ARIS, MVI

**Obdobje izvajanja:** 2025–2030

###  Nadgradnja storitev podpornih organizacij KKS za podporo kulturnim delavcem pri upravljanju pravic IL

**Opis aktivnosti:** MK bo v sodelovanju z URSIL in podpornimi organizacijami KKS nadaljeval z izvajanjem aktivnosti za nadgradnjo kompetenc na področju upravljanja avtorske in sorodnih pravic.

Z vsebinami IL bodo nadgrajeni mentorski in izobraževalni programi CZK, ki predstavlja nacionalno platformo za razvoj KKS.

Za organizacije kulturno-kreativnega podpornega okolja bo URSIL izvajal aktivnosti ozaveščanja in usposabljanja na področju IL.

**Ciljne skupine:** MSP,ustvarjalci, samostojni delavci v kulturi, institucije kulturno-kreativnega podpornega okolja

**Nosilni organ:** MK

**Sodelujoči organi:** URSIL

**Obdobje izvajanja:** 2025–2028

##  Krepitev strateške vloge IL

Najpomembnejši korak za krepitev strateške vloge IL je bil storjen s sprejemom nacionalne strategije. Dodatno si je treba prizadevati, da bo področje IL ustrezno povezano tudi z relevantnimi strateškimi dokumenti drugih sektorjev, in vzpostaviti je treba tudi redno sodelovanje med resorji, v smislu pretoka informacij in koordinirane priprave strategij in njihovih izvedbenih načrtov, v katere je vključeno tudi področje IL. Na ta način bo IL primerno umeščena v vsa relevantna področja, ukrepi in cilji pa usklajeni tako, da bo dosežen največji možni učinek pri krepitvi strateške vloge IL.

###  Ustrezna umestitev IL v strateške dokumente drugih sektorjev/področij

**Opis aktivnosti:** IL se dotika številnih področij, kot so kultura, izobraževanje, visoko šolstvo, pravosodje, gospodarstvo, kmetijstvo, znanost in tehnologija.

Nacionalna strategija že zajema ukrepe in aktivnosti, vezane na vsa omenjena področja, hkrati pa je področje IL umeščeno tudi v druge strateške dokumente na nacionalni ravni.

MGTŠ in URSIL bosta s sodelovanjem pri pripravi in posodobitvah strateških dokumentov drugih resorjev zagotavljala, da bo področje IL vanje smiselno umeščeno na način, da bodo načrtovani ukrepi in aktivnosti primerno zastavljeni ter usklajeni s cilji Nacionalne strategije IL.

Popis vseh sektorskih strategij, programov, resolucij in akcijskih načrtov, ki se dotikajo področja IL, je v prilogi II k temu dokumentu. Po potrebi se bo popis posodabljal v okviru posodobitev akcijskega načrta.

**Ciljne skupine:** oblikovalci in izvajalci politik

**Nosilni organ:** MGTŠ

**Sodelujoči organi:** MVZI, MVI, MK, MP, MF, MJU, MDP, MKGP. URSIL

**Obdobje izvajanja:** 2025–2030

###  Izvedba letne konference o IL

**Opis aktivnosti:** URSIL in MGTŠ bosta samostojno oziroma v sodelovanju z drugimi ministrstvi ter institucijami letno organizirala nacionalno konferenco na eno izmed aktualnih tem s področja IL oziroma bosta vsebine področja IL vključevala v letne konference drugih ministrstev in institucij. Namen sodelovanja na konferencah bo predstavitev aktualnih tem in dobrih praks s področja IL strokovni in širši javnosti. Konference bodo namenjene tudi seznanitvi javnosti o izvajanju nacionalne strategije ter posredovanju informacij o aktualnih in načrtovanih ukrepih ter aktivnostih na področju IL.

**Ciljne skupine:** poslovni subjekti, znanstveno-raziskovalne institucije, imetniki pravic IL, strokovna javnost, institucije podjetniško-inovativnega podpornega okolja, institucije kulturno-kreativnega podpornega okolja

**Nosilni organ:** URSIL

**Sodelujoči organi:** MGTŠ,MVZI, ARIS, MVI, MK, MP, MDP, MKGP

**Obdobje izvajanja:** 2026–2030

#  Strateški cilj 2: Povečanje ozaveščenosti in znanja o IL

Ozaveščenost in znanje o IL sta ključna za razvoj inovativnega okolja. Trenutno stanje šibkega zavedanja o pomenu IL, nizke ozaveščenosti, omejenega spoštovanja pravic IL v splošni javnosti ter potreb po krepitvi kompetenc s področja IL v gospodarstvu, javnem sektorju in sodni veji oblasti bomo izboljšali z izvajanjem ukrepov in aktivnosti v okviru drugega strateškega cilja. Z njimi želimo:

* izboljšati ozaveščenost vseh ciljnih skupin o pomenu intelektualnih sredstev ter pravicah IL,
* zagotoviti primerno umeščenost področja IL v kurikulume na različnih stopnjah izobraževanja,
* zagotoviti redno usposabljanje s področja IL za učitelje, profesorje in mentorje,
* okrepiti znanje in kompetence na področju IL v zasebnem in javnem sektorju.

Namen izvajanja ukrepov v okviru drugega strateškega cilja je ozaveščanje in izobraževanje ciljnih javnosti o pomenu pravic IL ter njihovemu spoštovanju, posodobitev programov izobraževanj in usposabljanj na način, da bodo v te programe vključene celovite vsebine o IL ter krepitev kompetenc v zvezi z upravljanjem in varstvom pravic IL. Le ustrezno ozaveščeni poslovni subjekti in ustvarjalci lahko sprejemajo ustrezne odločitve o upravljanju svoje IL in se zavedajo posledic teh odločitev.

##  Izboljšanje ozaveščenosti in obveščanje vseh ciljnih skupin

Za izboljšanje ozaveščenosti o pomenu in pravicah IL je pomembno nadaljevati komunikacijske aktivnosti v zasebnem in javnem sektorju. Poleg posredovanja informacij s pomočjo osrednje informacijske točke ter v obliki gradiv, predavanj in objav v medijih bo za širjenje informacij, znanj in dobrih praks poskrbljeno z organizacijo posvetov in konferenc o aktualnih temah s področja IL.

###  Promocijske aktivnosti o pomenu intelektualnih sredstev in pravicah IL za boljšo ozaveščenost v gospodarstvu in javnem sektorju

**Opis aktivnosti:** URSIL bo redno zagotavljal in posodabljal informativne vsebine o pomenu intelektualnih sredstev in pravic IL, predstavljal bo primere dobrih praks za boljšo ozaveščenost gospodarstva in javnega sektorja. Informacije bodo poslovni javnosti ter javnemu sektorju na voljo v obliki spletnih vsebin, tiskanih gradiv, seminarjev ter predstavitev na poslovnih dogodkih, sejmih in drugih dogodkih, na katerih bodo prisotni predstavniki ciljnih skupin.

Pri ozaveščanju o pomenu IL ter pravicah IL in njihovem spoštovanju bodo sodelovala tudi druga ministrstva in z njimi povezane institucije, ki bodo to tematiko naslavljale tudi na lastnih dogodkih in aktivnostih.

**Ciljne skupine:** poslovni subjekti, bodoči in obstoječi imetniki pravic IL, podporne institucije gospodarskega, inovacijskega in kreativnega sektorja, predstavniki državnih in javnih institucij

**Nosilni organ:** URSIL

**Sodelujoči organi:** MGTŠ,MK, MVI, MVZI, ARIS

**Obdobje izvajanja:** 2025–2030

###  Ozaveščanje splošne javnosti o pomenu in spoštovanju pravic IL

**Opis aktivnosti:** URSIL bo redno zagotavljal in posodabljal informativne vsebine v okviru katerih bo predstavljal tudi primere dobrih praks. S tem bo ozaveščal splošno javnost o pomenu in spoštovanju pravic IL. Informacije bodo splošni javnosti na voljo v obliki spletnih vsebin, tiskanih gradiv ter oglasov in člankov v medijih, razstav in sejemskih predstavitev oziroma predstavitev na izbranih dogodkih, namenjenih splošni javnosti.

**Ciljne skupine:** splošna javnost

**Nosilni organ:** URSIL

**Sodelujoči organi:** MGTŠ

**Obdobje izvajanja:** 2025–2030

###  Ozaveščanje podjetij glede možnosti varstva poslovne skrivnosti po Zakonu o poslovni skrivnosti

**Opis aktivnosti:** V okviru aktivnosti ozaveščanja javnosti o pomenu IL bodo posebej izpostavljene možnosti varstva poslovne skrivnosti, kar je lahko koristen ukrep za tista podjetja, ki želijo varovati širok spekter informacij brez stroškovne ali časovne obremenitve, ki je sicer povezana s podelitvijo ali registracijo pravic industrijske lastnine. Informacije o možnostih varstva poslovne skrivnosti ter ukrepih, ki jih morajo podjetja dosledno izvajati za ohranjanje zaupnosti, bodo pripravljene v obliki spletnih vsebin, tiskanih gradiv in bodo predstavljene na poslovnih dogodkih.

**Ciljne skupine:** poslovni subjekti

**Nosilni organ:** MGTŠ

**Sodelujoči organi:** URSIL

**Obdobje izvajanja:** 2025–2030

###  Krepitev in promocija informacijske točke URSIL ter informacijskega spletnega mesta originalen.si

**Opis aktivnosti:** Informacijska točka URSIL je namenjena informiranju javnosti o vprašanjih s področja IL, spletno mesto originalen.si pa je namenjeno informiranju in ozaveščanju javnosti o problemu ponarejanja in piratstva ter negativnih posledicah obeh pojavov za celotno družbo. URSIL bo v prihodnje zagotavljal večjo dostopnost omenjenih vsebin in izvajal aktivnosti promocije informacijske točke ter informacijskega spletnega mesta originalen.si v obliki spletnih vsebin, tiskanih gradiv in javnih predstavitev.

**Ciljne skupine:** splošna javnost, poslovni subjekti, mladi

**Nosilni organ:** URSIL

**Sodelujoči organi:** /

**Obdobje izvajanja:** 2025–2030

###  Predstavitve in razprave o posameznih vprašanjih v zvezi z IL

**Opis aktivnosti:** URSIL bo samostojno ali v sodelovanju z drugimi institucijami organiziral oziroma se udeleževal nacionalnih in mednarodnih strokovnih posvetov o aktualnih vprašanjih in izzivih s področja IL.

Poleg navedenega bo URSIL nadaljeval z organizacijo rednih strokovnih srečanj z deležniki ekosistema s področja IL, kot so patentni zastopniki ter zastopniki za znamke in modele in kolektivne organizacije.

Z izvajanjem ukrepa želi URSIL zagotoviti kontinuirano strokovno razpravo za učinkovito izmenjavo stališč o aktualnih vprašanjih na različnih področjih IL.

**Ciljne skupine:** slovenska in mednarodna strokovna javnost, institucije s področja IL, institucije podjetniško-inovativnega podpornega okolja, institucije kulturno-kreativnega podpornega okolja

**Nosilni organ:** URSIL

**Sodelujoči organi:** MGTŠ, MVI, MVZI, ARIS, MK, MKGP

**Obdobje izvajanja:** 2025–2030

###  Krepitev vloge knjižnic pri ozaveščanju in usposabljanju splošne javnosti o IL

**Opis aktivnosti:** MK bo spodbujal širjenje vsebin s področja IL v aktivnosti slovenskih knjižnic, ki izvajajo številne delavnice in predavanja za splošno javnost.

**Ciljne skupine:** splošna javnost

**Nosilni organ:** MK

**Sodelujoči organi:** URSIL, MVI, MVZI, NUK, Zveza bibliotekarskih društev Slovenije

**Obdobje izvajanja:** 2025–2030

##  Izobraževanje in usposabljanje

Izobraževanje in usposabljanje o IL bo učinkovito le, če bodo v izobraževalne programe in programe usposabljanj zajete celovite vsebine IL. Za dosego tega cilja je treba dopolniti programe in učna gradiva za osnovne in srednje šole, povečati prisotnost vsebin s področja IL na univerzah, nadaljevati z usposabljanjem učiteljev in profesorjev ter redno izvajati usposabljanja za sodnike, zastopnike, sodne izvedence, cenilce ter druge strokovnjake za področje IL.

###  Dopolnjevanje programov in učnih gradiv za osnovne in srednje šole z vsebinami o IL

**Opis aktivnosti:** V okviru prenove učnih načrtov za osnovne in srednje šole bodo digitalne kompetence in finančna pismenost vključene kot skupni cilji v vse predmete. V oba sklopa ciljev bo vključeno tudi področje IL, pri čemer bo poudarek na avtorski pravici. Po zaključeni kurikularni prenovi (predvidoma v 2025) bo sledila priprava učnih gradiv, ki bodo vključevala novo opredeljene vsebine.

Na portal eTorba, ki ga MVI podpira s platformo in tehnično pomočjo, bodo dodana gradiva oziroma strokovne vsebine s področja IL, ki bodo v sodelovanju z didaktiki pedagoško osmišljene in prilagojene ciljni javnosti.

**Ciljne skupine:** učenci in dijaki

**Nosilni organ:** MVI

**Sodelujoči organi:** URSIL

**Obdobje izvajanja:** 2025–2030

###  Usposabljanje učiteljev osnovnih in srednjih šol na področju IL

**Opis aktivnosti:** Za učitelje osnovnih in srednji šol bodo organizirane delavnice s področja IL, ki jih bo izvajal URSIL samostojno oziroma v sodelovanju z WIPO in EUIPO ali drugimi zunanjimi strokovnjaki. Usposabljanje učiteljev o pomenu IL ter uporabi in spoštovanju pravic IL bo potekalo tudi v okviru izvajanja posameznih usposabljanj, ki jih financira MVI.

Ozaveščanje strokovnjakov s področja vzgoje in izobraževanja o pomenu intelektualne lastnine bo potekalo tudi s pomočjo objav na osrednjem slovenskem izobraževalnem portalu Slovensko izobraževalno omrežje ([www.sio.si](http://www.sio.si/)).

**Ciljne skupine:** osnovnošolski in srednješolski učitelji

**Nosilni organ:** MVI

**Sodelujoči organi:** URSIL

**Obdobje izvajanja:** 2025–2030

###  Sodelovanje z mednarodnimi organizacijami pri prizadevanjih, da učencem osnovnih šol zagotovijo znanja s področja IL

**Opis aktivnosti:** Številna gradiva, namenjena učiteljem pri izobraževanju o IL, so na voljo na spletnih straneh WIPO, EPO in EUIPO. MVI bo v sodelovanju z URSIL mednarodna gradiva prilagajal slovenskemu okolju in učiteljem zagotavljal njihovo dostopnost.

**Ciljne skupine:** osnovnošolski učitelji

**Nosilni organ:** MVI

**Sodelujoči organi:** URSIL

**Obdobje izvajanja:** 2025–2030

###  Usposabljanje sodnikov

**Opis aktivnosti:** MP bo v sodelovanju s CIP in URSIL nadaljeval z izvajanjem posebnih izobraževalnih seminarjev na področju IL za sodnike in druge zaposlene v pravosodju. Vsebine s področja IL bodo vključene tudi v redna izobraževanja zaposlenih v pravosodju.

**Ciljne skupine:** sodniki in strokovni sodelavci na sodiščih, ki pokrivajo področje IL

**Nosilni organ:** MP

**Sodelujoči organi:** CIP,URSIL

**Obdobje izvajanja:** 2025–2030

###  Usposabljanje zastopnikov za področje industrijske lastnine, sodnih izvedencev in cenilcev

**Opis aktivnosti:** URSIL bo v sodelovanju z EPO, EUIPO ali WIPO zagotovil usposabljanja za zastopnike ter sodne izvedence in cenilce za področje IL. Usposabljanja se bodo izvajala v obliki delavnic in seminarjev.

**Ciljne skupine:** zastopniki za pravice IL, sodni izvedenci ter cenilci za področje IL, odvetniki, mediatorji

**Nosilni organ:** URSIL

**Sodelujoči organi:** MP

**Obdobje izvajanja:** 2025–2030

###  Izobraževanje in usposabljanje na univerzah in v javnih raziskovalnih organizacijah o upravljanju intelektualnih sredstev

**Opis aktivnosti:** MVZI in ARIS bosta s pomočjo KTOjev in v sodelovanju z URSIL spodbujala izvajanje usposabljanj o upravljanju intelektualnih sredstev in varstvu IL ter hkrati spodbujala univerze k posredni ali neposredni vključitvi področja IL v njihove kurikulume oziroma programe usposabljanj.

Usposabljanja bodo potekala v obliki seminarjev in predstavitev.

Za raziskovalne zavode bo informiranje in usposabljanje na področju priprave, zaščite in komercializacije intelektualne lastnine potekalo tudi na informativnih dnevih ARIS.

**Ciljne skupine:** univerzitetni učitelji in raziskovalci, študenti, javne raziskovalne organizacije

**Nosilni organ:** MVZI, ARIS

**Sodelujoči organi:** URSIL

**Obdobje izvajanja:** 2025–2030

##  Krepitev kompetenc v zasebnem in javnem sektorju

Zaradi doseganja pozitivnih učinkov, ki jih zagotavlja IL, je treba izboljšati znanje in kompetence o varovanju in upravljanju pravic IL v podjetjih (predvsem MSP), kot tudi pri ustvarjalcih in kulturnih delavcih. Znanje o IL je treba zagotoviti tudi zaposlenim v javnem sektorju, saj morajo tudi javni uslužbenci razumeti pomen IL ter horizontalno prisotnost IL na različnih področjih in resorjih, predvsem pa morajo biti državne institucije za zgled pri spoštovanju in upravljanju IL.

###  Mentoriranje za MSP na področju upravljanja in trženja IL

**Opis aktivnosti:** V sodelovanju z zunanjimi strokovnjaki bo URSIL nadaljeval z izvajanjem storitve Prva i (prva informacija o IL), namenjene inovativnim MSP brez izkušenj na področju IL, v okviru katere podjetja prejmejo za njih prilagojeno strokovno informacijo o možnostih uporabe IL za izboljšanje rezultatov poslovanja ter izboljšanje konkurenčne prednosti. Storitev, ki trenutno temelji na pravni komponenti, bo vsebinsko nadgrajena. Za učinkovitejšo izvedbo bodo v izvajanje vključeni tudi zunanji strokovnjaki.

V sodelovanju s Francoskim uradom za intelektualno lastnino (INPI) bo izveden pilotni projekt »IP Master Class«, namenjen vodilnim v MSP, ki želijo ob podpori mednarodnih strokovnjakov opredelili svojo strategijo IL. Glede na uspešnost pilotnega projekta bo podana ocena smiselnosti uvrstitve projekta med ukrepe za krepitev kompetenc podjetij na področju načrtovanja in upravljanja IL.

Svetovanje o upravljanju IL bodo na podlagi JR KTO nudile tudi KTO v okviru izvajanja podpornih aktivnosti pri ustanavljanju odcepljenih podjetij.

**Ciljne skupine:** MSP brez znanja s področja IL, vodilni v MSP, ki želijo oblikovati strategijo IL, novoustanovljena odcepljena podjetja

**Nosilni organ:** URSIL, MVZI

**Sodelujoči organi:** ARIS

**Obdobje izvajanja:** 2025–2030

###  Platforme e-učenja za MSP

**Opis aktivnosti:** URSIL bo nadaljeval s promocijo spletnih izobraževalnih vsebin, ki jih WIPO, EPO in EUIPO ponujajo za različne nivoje poslovnih uporabnikov, in sicer od tistih, ki se prvič srečujejo s področjem IL, tistih, ki pridobivajo IL oziroma razmišljajo o varstvu IL, do tistih, ki posedujejo pravice IL in se soočajo z izzivi njihovega vrednotenja in upravljanja. Povezave na spletne izobraževalne vsebine so objavljene na spletnem mestu URSIL.

V sodelovanju z WIPO je URSIL pripravil slovensko različico WIPO spletnega diagnostičnega orodja »IP Diagnostic Tool«, ki podjetjem pomaga prepoznati njihovo IL ter svetuje, kako ustrezno zavarovati IL. Spletno diagnostično orodje »IP Diagnostic Tool« bo URSIL v prihodnje aktivno promoviral na način spletnih objav, tiskanih gradiv ter predstavitev na dogodkih.

**Ciljne skupine:** MSP, Start-up podjetja

**Nosilni organ:** URSIL

**Sodelujoči organi:** /

**Obdobje izvajanja:** 2025–2030

###  Nadaljevanje sodelovanja z mednarodnimi organizacijami za zagotovitev znanja MSP o pravicah IL

**Opis aktivnosti:** URSIL se bo tudi v prihodnje povezoval z WIPO, EUIPO, EPO ter drugimi nacionalnimi uradi z namenom razširjanja izobraževalnih in informativnih vsebin o pravicah IL. Na ta način bo URSIL kontinuirano zagotavljal kakovostne in ažurne informacije o pravicah IL, ki bodo prilagojene slovenski javnosti in bodo na voljo v obliki tiskanih gradiv, predstavitev, seminarjev in delavnic.

**Ciljne skupine:** imetniki pravic IL, MSP

**Nosilni organ:** URSIL

**Sodelujoči organi:** MGTŠ

**Obdobje izvajanja:** 2025–2030

###  Ozaveščanje in usposabljanje ustvarjalcev in kulturnih delavcev o upravljanju IL

**Opis aktivnosti:** Nadaljevali bomo z ozaveščanjem ustvarjalcev in kulturnih delavcev na področju upravljanja IL v obliki mentoriranj, seminarjev, delavnic in drugih dogodkov.

V okviru CZK, nacionalne platforme za razvoj KKS, ter programa Kreativni inkubator bodo izvedeni predstavitveni dogodki, strokovna srečanja ter delavnice za spodbujanje zavedanja o IL in uporabi inovacij ter intelektualnih stvaritev. Za ta namen bodo oblikovane tudi nove spletne vsebine.

Prav tako bo v okviru CZK, nacionalne platforme za razvoj KKS, potekal program mentoriranja z vključenimi vsebinami o razvoju in učinkovitejšem izkoriščanju inovacij in intelektualnih dosežkov.

**Ciljne skupine:** MSP,ustvarjalci, samostojni delavci v kulturi, potencialni ter obstoječi imetniki pravic IL

**Nosilni organ:** MK

**Sodelujoči organi:** URSIL

**Obdobje izvajanja:** 2025–2028

###  Strokovna usposabljanja s področja IL v slovenskem jeziku za javni sektor

**Opis aktivnosti:** URSIL bo oblikoval in ponudil vsebine ter zagotovil predavatelje s področja IL za javne uslužbence. Platformo za izvedbo aktivnosti bo glede na svoje kadrovske, prostorske in informacijske resurse omogočil MJU.

**Ciljne skupine:** javni uslužbenci, oblikovalci javnih politik, odločevalci

**Nosilni organ:** URSIL

**Sodelujoči organi:** MJU, MGTŠ

**Obdobje izvajanja:** 2027-2030

###  Strokovna usposabljanja s področja IL v slovenskem jeziku za zasebni sektor

**Opis aktivnosti:** URSIL bo v sodelovanju s podjetniškim podpornim okoljem nadaljeval z izvajanjem predstavitev področja IL za zasebni sektor. Usposabljanja bodo izvedena v obliki delavnic in seminarjev.

**Ciljne skupine:** poslovni subjekti

**Nosilni organ:** URSIL

**Sodelujoči organi:** MGTŠ

**Obdobje izvajanja:** 2025–2030

###  Usposabljanja, povezana z vplivom novih tehnologij na upravljanje pravic IL

**Opis aktivnosti:** Določene vsebine usposabljanj, povezane z vplivom novih tehnologij na sistem upravljanja pravic IL, se bodo izvajale v okviru Javnega razpisa za vzpostavitev in delovanje kompetenčnega centra za umetno inteligenco (KCUI). KCUI bo stičišče znanj, tehnologij, storitev in strokovnjakov s področja UI. Načrtovane aktivnosti bodo zajemale spodbujanje uporabe UI, krepitev ustreznih strokovnih znanj ter vzpostavitev potrebne infrastrukture.

**Ciljne skupine:** poslovni subjekti

**Nosilni organ:** MDP

**Sodelujoči organi:** MGTŠ, URSIL**,** MVZI, MORS, ARIS

**Obdobje izvajanja:** 2025–2029

###  Seznanjanje zasebnega in javnega sektorja o pomenu IL za inovativnost in konkurenčnost gospodarstva

**Opis aktivnosti:** WIPO, EUIPO in EPO redno izvajajo raziskave in analize o pomenu in vplivu IL na konkurenčnost in razvoj gospodarstva. URSIL in MGTŠ bosta redno zagotavljala javno objavo oziroma razširjanje rezultatov in ugotovitev omenjenih analiz ter s tem zasebni in javni sektor ažurno seznanjala s konkretnimi podatki o pomenu IL za inovativnost in gospodarski razvoj.

**Ciljne skupine:** podjetja, oblikovalci javnih politik, odločevalci, strokovna javnost

**Nosilni organ:** URSIL

**Sodelujoči organi:** MGTŠ

**Obdobje izvajanja:** 2025–2030

#  Strateški cilj 3: Krepitev vloge IL v zasebnem in javnem sektorju in družbi nasploh

Zaradi krepitve uspešnosti inovativnih, na IL temelječih slovenskih podjetij ter posledično krepitve konkurenčnosti slovenskega gospodarstva bomo z ukrepi in aktivnostmi v okviru tretjega strateškega cilja:

* okrepili pomen inovativnosti in vlogo IL v postopkih javnega naročanja in javnih razpisov,
* podprli zasebni in javni sektor pri upravljanju pravic IL,
* spodbujali znanstvenoraziskovalni sektor pri upravljanju pravic IL skladno z načeli odprte znanosti in odprtega inoviranja,
* izvajali aktivnosti, ki bodo vodile k prepoznavanju IL kot premoženja podjetij in drugih organizacij.

Namen izvajanja ukrepov v okviru tretjega strateškega cilja je spodbujati inovativnost in uporabo IL v postopkih javnega naročanja in javnih razpisov, zagotoviti podporo za učinkovito upravljanje pravic IL v zasebnem in javnem sektorju, izboljšati upravljanje pravic IL v znanstveno-raziskovalnem sektorju ter spodbujati prepoznavnost IL kot pomembnega dela premoženja podjetij in drugih organizacij.

##  Okrepitev vloge IL v postopkih javnega naročanja in javnih razpisov

Javni organi morajo pri opredeljevanju predmeta javnih naročil, kjer je to relevantno, vključiti tudi inovativne rešitve oziroma zaveze, ki zagotavljajo ustrezno spoštovanje IL ustvarjalca. K temu jih je treba sistemsko spodbujati. Prizadevanja podjetij k inoviranju in primernem varstvu IL je treba podpreti tudi z vključevanjem vsebin, povezanih z IL, v razpisnih dokumentacijah javnih razpisov, ki so namenjeni spodbujanju podjetništva in inovativnega razvoja.

###  Prizadevanje za povečanje povpraševanja po inovativnih dobrinah in storitvah v javnem sektorju

**Opis aktivnosti:** Institucije državne in javne uprave bomo spodbujali k naročanju inovativnih produktov v okviru javnih naročil. Izvedene bodo tudi delavnice na temo spodbujanja uporabe inovativnih javnih naročil v postopkih javnega naročanja. Na tak način bodo naročnikom predstavljene usmeritve, kako postopati v primeru izbora posameznega pristopa inovativnega javnega naročanja po korakih, in sicer z: (1) ustvarjanjem okvira politike ter smernic za javno naročanje inovativnih rešitev, (2) predstavitvijo načinov izvedbe javnega naročanja inovativnih rešitev (privabljanje inovacij s strani povpraševanja), (3) vzpostavitvijo ekosistema za javno naročanje inovativnih rešitev (ustvarjanje okvira za spodbujanje inovativnih rešitev na strani ponudnikov). Informativne vsebine bodo na voljo na spletnem mestu gov.si.

**Ciljne skupine:** državna in javna uprava

**Nosilni organ:** MGTŠ

**Sodelujoči organi:** MJU

**Obdobje izvajanja:** 2025–2030

###  Spodbujanje uporabe inovativnih javnih naročil

**Opis aktivnosti:** Subjekte javne uprave bomo ozaveščali o naravi in potencialni vsebini inovativnih javnih naročil. Namen je predstaviti vidike inovativnih pristopov (od oblikovanja okvira politik do spodbujanja inovativnih rešitev na strani ponudbe in povpraševanja) z namenom angažiranja investicijskih kapacitet naročnikov, ki bodo povečale produktivnost investicij na področju javne infrastrukture in storitev, motivirale naročnike k vključitvi inovativnih podjetij in podjetniških pobud v klasične investicije na področjih zelenega in digitalnega prehoda ter s tem prispevale tudi k transformaciji organizacij v funkciji naročnikov. Aktivnost je vsebinsko neposredno povezana z aktivnostjo 3.1.1.

**Ciljne skupine:** državna in javna uprava

**Nosilni organ:** MGTŠ

**Sodelujoči organi:** MJU

**Obdobje izvajanja:** 2025–2030

###  Spodbujanje uporabe IL v postopkih javnih razpisov

**Opis aktivnosti:** Pripravljavce relevantnih javnih razpisov za sofinanciranje podjetij in raziskovalnih organizacij bomo spodbujali k vključevanju vsebin IL v razpisna določila ter na ta način poudarili pomen IL pri nadaljnjem gospodarskem razvoju in konkurenčnosti ter širši družbeni koristi.

**Ciljne skupine:** pripravljavci relevantnih javnih razpisov za sofinanciranje podjetij, raziskovalnih organizacij ter ustvarjalcev, prijavitelji

**Nosilni organ:** MGTŠ, MVZI

**Sodelujoči organi:** SPS, SPIRIT Slovenija, ARIS, URSIL

**Obdobje izvajanja:** 2025–2030

##  Podpora pri upravljanju pravic IL v zasebnem in javnem sektorju

Upravljanje pravic IL je ključnega pomena za zaščito inovacij, razvoj novih idej, ustvarjanje dodatnih prihodkov ter krepitev konkurenčnosti in tržnega položaja podjetij in organizacij. Enako kot na področju industrijske lastnine je upravljanje pravic IL pomembno tudi na področju kulturnih in drugih avtorskih stvaritev, saj omogoča zaščito ustvarjalnega dela, spodbuja razvoj kulturne industrije in zagotavlja pravično nadomestilo ustvarjalcem. Kot finančna spodbuda za upravljanje pravic IL so podjetjem že na voljo ukrepi sofinanciranja v obliki vavčerjev, ki jih ponujata EUIPO in SPS. Za zagotovitev finančne podpore podjetjem in organizacijam pri upravljanju pravic UL bo v okviru Vavčerja za patente, znamke in modele podan predlog za razširitev predmeta javnega razpisa. Za hitrejše in uspešnejše postopke prenosa znanja v industrijo oziroma na druge poslovne subjekte pa bo oblikovana platforma z naborom vzorčnih sporazumov, ki se bodo nanašali tudi na področje upravljanja s pravicami IL.

###  Širitev vavčerske sheme in podpora MSP na področju IL

**Opis aktivnosti:** V okviru podpornih ukrepov SPS je na področju IL trenutno na voljo Vavčer za patente, modele in znamke, ki podjetja spodbuja k varstvu IL.

Za dosego učinkovitega izkoriščanja in uveljavljanja pravic IL je za MSP treba zagotoviti še dodatne vzpodbude, predvsem za pripravo strategij IL ter vrednotenje IL. V sodelovanju med URSIL, MGTŠ in SPS bo pripravljen predlog za razširitev Vavčerja za patente, modele in znamke na dodatne vsebine s področja IL kot na primer sofinanciranje vrednotenja IL.

Pri tem se bo smiselno upoštevala tudi obstoječa vavčerska shema, ki jo za MSP ponuja EUIPO v okviru sklada MSP.

**Ciljne skupine:** MSP

**Nosilni organ:** MGTŠ, URSIL, SPS

**Sodelujoči organi:** /

**Obdobje izvajanja:** 2025–2028

###  Oblikovanje platforme z naborom vzorčnih sporazumov za učinkovit prenos znanja in tehnologij

**Opis aktivnosti:** V okviru aktivnosti KTO bo pripravljen nabor vzorčnih sporazumov za prenos znanja in tehnologij. Vzorčni sporazumi bodo dostopni širši javnosti na skupni spletni platformi pisarn za prenos znanja.

**Ciljne skupine:** raziskovalne organizacije, MSP, predvsem zagonska podjetja

**Nosilni organ:** MVZI, ARIS

**Sodelujoči organi:** MGTŠ, URSIL

**Obdobje izvajanja:** 2025–2029

###  Študija izvedljivosti posebnih davčnih spodbud za poslovne subjekte

**Opis aktivnosti:** Na podlagi analize ustreznosti in učinkovitosti obstoječih davčnih spodbud ter tujih praks bodo pripravljena izhodišča za preučitev možnosti davčnih in drugih spodbud za poslovne subjekte, ki uporabljajo IL.

**Ciljne skupine:** oblikovalci javnih politik, odločevalci

**Nosilni organ:** MGTŠ

**Sodelujoči organi:** MF

**Obdobje izvajanja:** 2026–2028

###  Priprava smernic za komercializacijo IL

**Opis aktivnosti:** Uspešna komercializacija IL je kompleksen proces, ki združuje pravne, finančne, tržne in tehnološke vidike ter vključuje sodelovanje med raziskovalci, podjetniki in vlagatelji.

Zaradi zahtevnosti področja IL bo izvedena študija potrebnih postopkov, aktivnosti in nalog. Cilj študije bo oblikovanje smernic za komercializacijo IL in priprava publikacije, ki bo namenjena vsem relevantnim javnostim.

**Ciljne skupine:** podjetja, javno raziskovalne institucije, vlagatelji

**Nosilni organ:** MGTŠ

**Sodelujoči organi:** URSIL, MVZI, ARIS

**Obdobje izvajanja:** 2026–2028

##  Podpora znanstveno-raziskovalnemu sektorju pri upravljanju pravic IL

Učinkovito širjenje novih znanj in tehnologij je mogoče le, če dosežejo industrijo in širšo družbo, kjer se lahko naprej razvijajo, nadgrajujejo in izpopolnjujejo. Z izboljšanjem upravljanja pravic IL v znanstveno-raziskovalnem sektorju želimo doseči, da bodo inovacije dosegle trg in implementacijo za družbeno korist, ustvarile ekonomsko vrednost, realno prispevale k razvoju in rasti gospodarstva ter predstavljale dodano vrednost za družbo. Razširjanje in izkoriščanje intelektualnih sredstev, ki nastanejo v znanstveno-raziskovalnem sektorju, zajema različne pristope, ki se med seboj povezujejo. S strateškim pristopom k upravljanju intelektualnih sredstev je mogoče zagotoviti maksimalne učinke novega znanja. Komercializacija oziroma trženje inovacij znanstveno-raziskovalnim organizacijam omogoča povrnitev investicij v raziskave in razvoj in nadaljnje financiranje novih projektov, hkrati pa omogoča dostopnost širši družbi in ji izboljša kakovost življenja.

###  Spodbujanje upravljanja IL skladno z načeli odprte znanosti in odprtega inoviranja

**Opis aktivnosti:** Skozi ukrepe spodbujanja odprte znanosti, razvoja strokovnih podlag in dviga kompetenc ter kapacitet podpornega okolja, vezanega na upravljanje z intelektualnimi sredstvi (na primer podpora KTO), bomo razvili učinkovit in strateški pristop upravljanja z intelektualnimi sredstvi v znanstveno-raziskovalnem sektorju.

**Ciljne skupine:** raziskovalne organizacije

**Nosilni organ:** MVZI

**Sodelujoči organi:** ARIS,URSIL

**Obdobje izvajanja:** 2025–2030

###  Spodbujanje povezovanja s podjetji in komercializacije izumov, ki so nastali v javnih raziskovalnih organizacijah

**Opis aktivnosti:** Spodbude in dvig kompetenc za učinkovito povezovanje s podjetji (skupnega ali odprtega inoviranja) in komercializacije izumov, ki so nastali v znanstveno-raziskovalni sferi, med drugim z ustanavljanjem odcepljenih podjetij in licenciranjem oziroma prodajo patentov. Ukrep se bo izvajal predvsem s podporo pisarn za prenos znanja.

**Ciljne skupine:** strokovnjaki na področju IL, KTO, podjetja

**Nosilni organ:** MVZI, ARIS

**Sodelujoči organi:** MGTŠ, URSIL

**Obdobje izvajanja:** 2025–2030

##  Prepoznavanje IL kot premoženja podjetij in drugih organizacij

IL predstavlja vedno večji in pomembnejši del premoženja inovativnih podjetij in organizacij. Podjetja in organizacije moramo spodbujati k varstvu in vrednotenju IL, na drugi strani pa je treba povečati poznavanje pomena IL in zaupanje v IL pri vlagateljih in drugih deležnikih podpornega okolja. Za dosego ciljev na tem področju bo treba povečati znanja in kompetence na področju vrednotenja IL pri vseh deležnikih podpornega sistema kot tudi pri podjetjih in ustvarjalcih. Poleg tega je treba zagotoviti ukrepe za financiranje podjetij na podlagi zavarovanja finančnih vložkov oziroma posojil z IL.

###  Spodbujanje organizacij k varstvu in vrednotenju IL kot neopredmetenih sredstev

**Opis aktivnosti:** Za učinkovit razvoj področja vrednotenja IL bo v prvem koraku opredeljen sistem vrednotenja IL v Sloveniji, ki bo vključeval ekosistem organizacij, vključenih v procese vrednotenja in financiranja IL ter način in obseg njihovega povezovanja.

MGTŠ, MVZI, ARIS in URSIL bodo s pomočjo izvajalskih institucij podjetja in raziskovalne organizacije spodbujali k varstvu IL ter njenem vrednotenju kot neopredmetenih osnovnih sredstev. Na ta način bo vrednost IL zabeležena v bilancah podjetij in institucij ter razvidna tudi morebitnim posojilodajalcem in vlagateljem. V ta namen bodo oblikovane informativne vsebine, ki bodo objavljene na spletnih mestih nosilnih in sodelujočih organov. Slednje bodo o vsebini vrednotenja IL kot neopredmetenih osnovnih sredstev obveščali tudi na informativnih dogodkih, seminarjih in delavnicah.

**Ciljne skupine:** MSP, javne raziskovalne organizacije

**Nosilni organ:** MGTŠ,

**Sodelujoči organi:** URSIL, MVZI, ARIS

**Obdobje izvajanja:** 2025–2030

###  Izobraževanje na področju upoštevanja neopredmetenih sredstev v poslovnih bilancah

**Opis aktivnosti:** URSIL bo v sodelovanju z WIPO, EUIPO in drugimi nacionalnimi uradi pripravil usposabljanja o pomenu vrednotenja IL. Usposabljanja bodo potekala v obliki delavnic in seminarjev, ki jih bo URSIL izvajal v sodelovanju z MGTŠ, MVZI, ARIS ter MF.

**Ciljne skupine:** vlagatelji, računovodje, revizorji in cenilci, javne raziskovalne organizacije, podjetja, institucije podjetniško-inovativnega podpornega okolja

**Nosilni organ:** URSIL

**Sodelujoči organi:** MGTŠ, MVZI, ARIS, MF

**Obdobje izvajanja:** 2025–2030

###  Oblikovanje standardov in orodij za vrednotenje IL

**Opis aktivnosti:** URSIL bo v sodelovanju z WIPO, EIUPO in drugimi nacionalnimi uradi izvedel pilotni projekt vrednotenja IL v javnih raziskovalnih organizacijah ter odcepljenih podjetjih v Sloveniji. Pilotni projekt bo podlaga za oblikovanje predloga metodologije za vrednotenje IL, ki bi bila sprejemljiva za vse relevantne deležnike.

**Ciljne skupine:** javne raziskovalne organizacije, odcepljena podjetja

**Nosilni organ:** MGTŠ

**Sodelujoči organi:** MVZI, ARIS, MF, URSIL

**Obdobje izvajanja:** 2026–2027

###  Podpora uporabi IL za zavarovanje posojil in za lastniško financiranje podjetij

**Opis aktivnosti:** Na podlagi izvedene analize tržne vrzeli bo pripravljen predlog oblikovanja pilotne posojilne linije za MSP z možnostjo zavarovanja posojila s sredstvi IL. Pilotno kreditno linijo bo izvajala in financirala SID banka v sodelovanju z MGTŠ. Na podlagi rezultatov pilotnega projekta bo podana ocena potenciala ter možnosti dolžniškega financiranja podjetij z možnostjo zavarovanja s sredstvi IL.

**Ciljne skupine:** MSP z IL

**Nosilni organ:** SID Banka,MGTŠ

**Sodelujoči organi:** MF, URSIL

**Obdobje izvajanja:** 2025–2030

# Sredstva in viri financiranja

Ukrepe in aktivnosti bodo nosilni in sodelujoči organi izvajali v okviru rednih dejavnosti in načrtovanih proračunskih sredstev. Dodatne finančne posledice niso predvidene.

Predvidena integralna sredstva za izvajanje rednih dejavnosti ter v akcijskem načrtu opredeljenih ukrepov in aktivnosti iz naslova URSIL za leti 2025 in 2026 znašajo skupaj 3,8 milijona evrov.

Dodatno so za kritje stroškov izvajanja ukrepov in aktivnosti v letih 2025 in 2026 z URSIL zagotovljena tudi mednarodna namenska sredstva WIPO, EUIPO in EPO v skupni vrednosti 3 milijone evrov.

Podobna dinamika z enako kombinacijo virov sredstev je predvidena tudi za obdobje 2027–2030.

Iz naslova MP so za izvajanje aktivnosti, vezanih na področje IL, rezervirana sredstva v višini 3.000 evrov za leto 2025 ter 2.000 evrov za leto 2026.

Iz naslova MVZI in ARIS so za izvajanje ukrepov s področja IL, vezanih na spodbujanje inovativnosti, sredstva po večini rezervirana v okviru širših projektov, sofinanciranih iz sredstev evropske kohezijske politike 2021–2027. Aktivnosti se bodo izvajale predvsem v okviru JR KTO, v okviru katerega je razpisanih 4,3 milijona evrov za obdobje 2024–2029, ter v okviru izvajanja Akcijskega načrta za odprto znanost v okviru Resolucije o znanstvenoraziskovalni in inovacijski strategiji Slovenije 2030, ki za izvajanje letno predvideva sredstva v višini 175.500 evrov. Predvidena sredstva iz naslova MVZI in ARIS so že opredeljena v okviru akcijskih načrtov Resolucije o znanstvenoraziskovalni in inovacijski strategiji Slovenije 2030 (Akcijskega načrta za odprto znanost za izvedbo Ukrepa 6.2. v okviru ReZrlS30 in Akcijskega načrta za izvedbo Cilja 5: Pospešeno sodelovanje med znanostjo in gospodarstvom, prenos znanja in inovacije).

Na sofinanciranje aktivnosti, vezanih na področje IL v podjetjih, se nanaša tudi Vavčer za patente, modele, znamke. Javni razpis v okviru Programa EKP 2021–2027 izvaja Slovenski podjetniški sklad. V okviru javnega razpisa sta razpisana 2 milijona evrov za obdobje 2024–2028.

Iz naslova MDP so sredstva za izvajanje ukrepov s področja IL rezervirana v okviru Javnega razpisa za vzpostavitev in delovanje kompetenčnega centra za UI. Javni razpis, ki zajema široko paleto aktivnosti, vezanih na področje umetne inteligence, bo objavljen predvidoma junija 2025 in se bo izvajal v letih 2025–2029. Za izvajanje javnega razpisa je načrtovanih 3,6 milijona evrov.

# Okvir za spremljanje

Akcijski načrt se nanaša na 6-letno obdobje, in sicer od julija 2025 (oz. od potrditve akcijskega načrta na Vladi Republike Slovenije) do konca leta 2030.

Pri opisu posameznih aktivnosti so opredeljeni nosilni in sodelujoči organi. Slednji nosijo odgovornost za izvedbo ukrepov, ki sodijo v njihovo pristojnost.

Spremljanje izvajanja akcijskega načrta bo temeljilo na zbiranju in analiziranju finančnih kazalnikov ter kazalnikov učinkov in rezultatov akcijskega načrta, s katerimi bomo spremljali uspešnost in učinkovitost izvajanja aktivnosti in ukrepov akcijskega načrta.

V akcijskem načrtu je opredeljeno omejeno število kazalnikov učinka in kazalnikov rezultatov, ki so relevantni za različne ukrepe in ki pri spremljanju zajemajo najpomembnejše načrtovane učinke in rezultate.

Okvir za spremljanje uspešnosti in učinkovitosti (okvir smotrnosti) temelji na dveh vrstah kazalnikov – na ravni akcijskega načrta in v okviru posameznega strateškega cilja:

* na ravni strateških ciljev kazalniki rezultata merijo doseganje strateških ciljev Nacionalne strategije intelektualne lastnine do leta 2030;
* na ravni ukrepov kazalniki učinkov kažejo uspešnost ukrepov pri doseganju teh ciljev (nekateri kazalniki učinkov zadevajo več ukrepov).

Kazalniki spremljanja akcijskega načrta so prikazani v prilogi IV.

URSIL bo o izvajanju akcijskega načrta enkrat letno pripravil poročilo in ga predstavil MGTŠ kot resornemu ministrstvu.

# Priloge

**Priloga I: Seznam predvidenih analiz in študij, ki se bodo izvajale v letih 2025–2027**

|  |  |
| --- | --- |
| Naziv/vsebinski okvir | Naročnik |
| Analiza podpornega okolja za učinkovito upravljanje in izkoriščanje IL v Sloveniji | MVZI |
| Analiza poslovanja kolektivnih organizacij za upravljanje avtorskih pravic | URSIL |
| Analize sodnih primerov, povezanih z IL | URSIL |
| Analiza stanja na področju problematike ponaredkov in možnosti za vzpostavitev sistema zasega ponaredkov znotraj ozemlja Republike Slovenije | MGTŠ |
| Analiza učinkov morebitne koncentracije pristojnosti za patentne spore na Okrožnem sodišču v Ljubljani | MP |
| Izhodišča za samoevalvacijo raziskovalnih organizacij na področju prenosa znanja – ISERO | MVZI |
| Presoja vplivov novih tehnologij na sistem pravic IL | MDP |
| Raziskava o poznavanju področja IL med poslovnimi subjekti | URSIL |
| Raziskava o stopnji ozaveščenosti javnosti o pomenu intelektualnih sredstev, pravic IL ter ustrezni uporabi IL | URSIL |
| Študija izvedljivosti posebnih davčnih spodbud za poslovne subjekte, ki uveljavljajo pravice IL | MGTŠ |
| Študija o možnostih spremembe sistema sodnega varstva patentov v Sloveniji, vključno z analizo uporabe postopkovnih pravil in možnosti za njihove prilagoditve | MGTŠ |

**Priloga II: Seznam strateških dokumentov in njihovih izvedbenih dokumentov na nacionalni ravni, ki se dotikajo področja IL**

|  |
| --- |
| Akcijski načrt za cilj 5 ReZrIS30 |
| Akcijski načrt za odprto znanost - financiranje institucionalne podpore za javne raziskovalne organizacije |
| Digitalna Slovenija 2030 – Krovna strategija digitalne preobrazbe Slovenije do leta 2030 |
| Nacionalni program spodbujanja, razvoja in uporabe umetne inteligence v Republiki Sloveniji do leta 2025 |
| Program evropske kohezijske politike v obdobju 2021–2027 |
| Resolucija o nacionalnem programu za kulturo 2024–2031 |
| Resolucija o znanstvenoraziskovalni in inovacijski strategiji Slovenije 2030 (ReZrIS30) |
| Slovenska industrijska strategija 2021–2030 |
| Strategija razvoja Slovenije 2030 |

**Priloga III: Seznam usposabljanj in izobraževanj na področju varovanja in upravljanja pravic IL, ki jih bo URSIL izvajal pod krovnim imenom »Akademija IL«**

|  |
| --- |
| Izobraževanje in usposabljanje na univerzah in javnih raziskovalnih organizacijah o upravljanju intelektualnih sredstev |
| Pilotno usposabljanje »IP Masterclass« |
| Usposabljanja o pomenu vrednotenja IL za različne ciljne skupine |
| Usposabljanja o vplivu novih tehnologij na sistem upravljanja pravic IL |
| Usposabljanja s področja IL v slovenskem jeziku za javni in zasebni sektor |
| Usposabljanje učiteljev osnovnih in srednjih šol na področju IL |
| Usposabljanje zastopnikov, sodnih izvedencev in cenilcev za področje industrijske lastnine |

**Priloga IV:** **Kazalniki spremljanja Akcijskega načrta**

|  |  |  |
| --- | --- | --- |
| **Kazalnik** | **Izhodiščna****vrednost 2024** | **Končna****vrednost 2030** |
| ***Kazalnik rezultata*** |
| Obseg uporabe IL v posameznih segmentih raziskovalno-inovacijskega sistema (znanstvenoraziskovalni, kreativni, podjetniški).6. Učinek znanja in tehnologije (»Knowledge and technology outputs«)7. Ustvarialni rezultati (»Creative outputs«) | 34,431,7 | 38,035,0 |
| Razumevanje izraza IL v splošni javnosti* Razumevanje izraza IP (»Understanding of the meaning of the term “intellectual property”«): zelo dobro;
* Namerni kupci ponarejenega blaga (»Intentional Buyers of counterfeit goods by country«);
* Sprejemljivost nezakonitega pridobivanja spletnih vsebin za osebno uporabo (»Attitudes towards online pirated content«): popolnoma se strinjam + načeloma se strinjam.
 | 19 %17 %56 % | 25 %15 %45 % |
| ***Kazalnik učinka*** |
| Število izvedenih analiz na področju IL | 0 | 15 |
| Delež predpisov s področja IL, pravočasno usklajenih s pravnim redom EU | 100 % | 100 % |
| Število komunikacijskih aktivnosti | 0 | 120 |
| Število konferenc o IL | 1 | 6 |
| Skupno število izvedenih dogodkov za različne javnosti | 0 | 24 |
| Število dopolnjenih programov in učnih gradiv, ki vključujejo vsebine o IL v osnovnih in srednjih šolah | 0 | 8 |
| Število usposabljanj | 0 | 24 |
| Število mentoriranj | 0 | 70 |
| Število uporabnikov spletnega diagnostičnega orodja »IP Diagnostic Tool« | 0 | 150 |
| Javna objava nabora vzorčnih sporazumov za učinkovit prenos znanja in tehnologij, ki bodo dostopni širši javnosti | NE | DA |
| Priprava dokumenta Sistem vrednotenja IL v Sloveniji | NE | DA |
| Vsebinska širitev Vavčerja za patente, znamke in modele | NE | DA |
| Število svetovanj | 0 | 6 |
| Izvedba pilotnih vrednotenj IL | 0 | 5 |
| Vzpostavitev pilotne kreditne linije | NE | DA |